ZAPISNIK
5. (pete) sjednice Vijeća Mjesnog odbora Sopot,
održane 29. listopada 2021.

Sjednica se održava u prostoru mjesne samouprave u Sopotu, Ulica Viktora Kovačića 5, s početkom u 18:00 sati.
Nazočni članovi Vijeća: Ramona Antić, Mladen Devčić, Milivoj Đilas, Danijel Ljuboja, Štefica Muhvić, Branka Rimac, Miroslav Tovarloža
Nenazočni članovi Vijeća: Robert Brukec, Iver Gredelj-Kovačić
Predsjednik Vijeća konstatira da je nazočno 7 članova od ukupno 9 članova Vijeća, što znači da Vijeće može pravovaljano odlučivati, te otvara nastavak sjednice.

USVAJANJE ZAPISNIKA
Vijeće Mjesnog odbora Sopot jednoglasno je usvojilo zapisnik s 4. (četvrte) sjednice.
Dopuna dnevnog reda točkama 4. Uvođenje zone 30 u Truninoj ulici – zaključak, donosi se, 5. Pješački prijelaz na križanju Islandske i Turnine ulice – zaključak, donosi se, 6. Odgovor na dopis Vodoopskrbe i odvodnje u predmetu: Začepljeni oborinski slivnici u ulici Milovana Kovačevića 1-9 – zaključak, donosi se, 7. Odgovor na očitovanje Zagrebačkog Holdinga Podružnice Čistoće u predmetu: očitovanje na Vaš dopis klasa: 363-01/21-001/64 od 06.09.2021. – zaključak, donosi se
Vijeće bez rasprave i jednoglasno, utvrđuje dopunjeni

DNEVNI RED
1. Kratkoročno ustupanje prostora MS radnoj skupini za obrazovanje VGČ 
– zaključak, donosi se
2. Postavljanje dva rasvjetna tijela između ulaza u zgrade Turinina 7 i Turinina 9 
– zaključak, donosi se
3. Prijedlog prioriteta za Plan komunalnih akcija za 2022. godinu – zaključak, donosi se
4. Uvođenje zone 30 u Turininoj ulici – zaključak, donosi se
5. Pješački prijelaz na križanju Islandske i Turnine ulice – zaključak, donosi se
6. Odgovor na dopis Vodoopskrbe i odvodnje u predmetu: Začepljeni oborinski slivnici u ulici Milovana Kovačevića 1-9 – zaključak, donosi se
7. Odgovor na očitovanje Zagrebačkog Holdinga Podružnice Čistoće u predmetu: očitovanje na Vaš dopis klasa: 363-01/21-001/64 od 06.09.2021. – zaključak, donosi se
8. Pitanja, prijedlozi i obavijesti

Ad. 1. Kratkoročno ustupanje prostora MS radnoj skupini za obrazovanje VGČ
Radna skupina za obrazovanje Vijeća gradske četvrti Novi Zagreb-istok moli kratkoročno ustupanje prostora Mjesne samouprave Sopot na datum 24.10.2021. od 19 sati. Vijeće jednoglasno (7 „za“) donosi

ZAKLJUČAK
o kratkoročnom ustupanju prostora Mjesne samouprave Sopot
 radnoj skupini za obrazovanje Vijeća Gradske četvrti
Novi Zagreb - istok

1. Vijeće Mjesnog odbora Sopot raspravljalo je o kratkoročnom ustupanju prostora Mjesne samouprave Sopot za potrebe radne skupine za obrazovanje Vijeća gradske četvrti Novi Zagreb-istok.

2. Radna skupina za obrazovanje Vijeća gradske čevtri Novi Zagreb-istok koristila je prostor Mjesne samouprave Sopot na datum 24.10.2021. od 19 sati.

3.  Ovaj zaključak dostavlja se Gradskoj četvrti Novi Zagreb-istok.

Ad. 2. Postavljanje dva rasvjetna tijela između ulaza u zgrade Turinina 7 i Turinina 9
Na prijedlog stanovnika Sopota, Vijeće jednoglasno (7 „za“) donosi

ZAKLJUČAK
o postavljanju dva rasvjetna tijela između ulaza 
u zgrade Turinina 7 i Turinina 9

1. Vijeće Mjesnog odbora Sopot raspravljalo je o postavljanju dva rasvjetna tijela između ulaza u zgrade Turinina 7 i Turinina 9.

2. Vijeće Mjesnog odbora predlaže postavljanje dva rasvjetna tijela između ulaza u zgrade Turinina 7 i Turinina 9.

3. Ovaj zaključak dostavlja se Gradskoj četvrti Novi Zagreb-istok i Gradskom uredu za prostorno uređenje, izgradnju Grada, graditeljstvo, komunalne poslove i promet – Sektor za građenje komunalne infrastrukture i održavanje javnoprometnih površina, javnih objekata i javne rasvjete.



Ad. 3. Prijedlog prioriteta za Plan komunalnih aktivnosti VGČ za 2022. godinu
Nakon uvodne riječi, otvara se rasprava o prioritetima za Plan komunalnih aktivnosti VGČ za 2022. godine. S obzirom na opseg i važnost teme, Vijeće jednoglasno (7 „za“) donosi

ZAKLJUČAK
o prijedlogu prioriteta za Plan komunalnih aktivnosti 
Vijeća Gradske četvrti Novi Zagreb - istok za 2022. godinu

1. Vijeće Mjesnog odbora Sopot raspravljalo je o prijedlogu prioriteta za Plan komunalnih aktivnosti Vijeća Gradske četvrti Novi Zagreb - istok za 2022. godinu.

2. Vijeće Mjesnog odbora Sopot na sljedećoj će sjednici donijeti jasne prioritete za Plan komunalnih aktivnosti VGČ N.Zagreb – istok za 2022. godinu.

3. Ovaj zaključak dostavlja se Gradskoj četvrti Novi Zagreb-istok.



Ad. 4. Uvođenje zone 30 u Turininoj ulici
Na prijedlog stanovnika Sopota, Vijeće jednoglasno (7 „za“) donosi

ZAKLJUČAK
o uvođenju zone 30 u Turininoj ulici

1. Vijeće Mjesnog odbora Sopota raspravljalo je o uvođenju zone 30 u Turininoj ulici.

2. Vijeće Mjesnog odbora Sopot predlaže uvođenje zone 30 u Turininoj ulici.

3. Ovaj zaključak dostavlja se Gradskoj četvrti Novi Zagreb-istok, Gradskom uredu za prostorno uređenje-odjelu za promet i Zagrebačkom Holdingu Podružnici Zagrebačke ceste.

Ad. 5. Pješački prijelaz na križanju Islandske i Turnine ulice
Nakon uvodne riječi, otvara se rasprava o pješačkom prijelazu na križanju Islandske i Turinine ulice. S obzirom na neposrednu blizinu Doma za starije osobe Sveta Ana i na nepoštivanje propisanog ograničenja brzine, Vijeće smatra je da potrebno usporiti promet Islandskom ulicom uspornicima, uzdignutim pješačkim prijelazom, svjetlećim upozorenjima ili nekom drugom opcijom, kako bi se omogućio siguran prelazak ceste starijim osobama. 
Vijeće većinom (6 „za“, 1 „protiv“) donosi

ZAKLJUČAK
o pješačkom prijelazu na križanju Islandske i Turinine ulice

1. Vijeće Mjesnog odbora Sopot raspravljalo je o pješačkom prijelazu na križanju Islandske i Turnine ulice.

2. Vijeće Mjesnog odbora moli očitovanje o najboljoj opciji usporavanja prometa na pješačkom prijelazu u Islandskoj ulici kod Doma za starije osobe Sveta Ana.

3. Ovaj zaključak dostavlja se Gradskoj četvrti Novi Zagreb-istok, Gradskom uredu za prostorno uređenje-odjelu za promet i Zagrebačkom Holdingu Podružnici Zagrebačke ceste.

Ad. 6. Odgovor na dopis Vodoopskrbe i odvodnje u predmetu: Začepljeni oborinski slivnici u ulici Milovana Kovačevića 1-9
Povodom dopisa Vodoopske i odvodnje u predmetu: Začepljeni oborinski slivnici u ulici Milovana Kovačevića 1-9, Vijeće jednoglasno (7 „za“) donosi

ZAKLJUČAK
o odgovoru na dopis Vodoopskrbe i odvodnje 

1. Vijeće Mjesnog odbora Sopot raspravljalo je o dopisu Vodoopskrbe i odvodnje u predmetu: Začepljeni oborinski slivnici u ulici Milovana Kovačevića 1-9.

2. Vijeće Mjesnog odbora Sopot, s obzirom na nenadležnost, moli Vijeće Gradske četvrti Novi Zagreb-istok da preuzme predmet i adresira ga na ispravnu adresu.

3. Ovaj zaključak dostavlja se Gradskoj četvrti Novi Zagreb-istok .

 


Ad. 7. Odgovor na očitovanje Zagrebačkog Holdinga Podružnice Čistoće u predmetu: očitovanje na Vaš dopis klasa: 363-01/21-001/64 od 06.09.2021.
Povodom očitovanja Zagrebačkog Holdinga Podružnice Čistoće u predmetu: očitovanje na Vaš dopis klasa: 363-01/21-001/64 od 06.09.2021., Vijeće jednoglasno (7 „za“) donosi

ZAKLJUČAK
o odgovoru na očitovanje Zagrebačkog Holdinga Podružnice Čistoće
1. Vijeće Mjesnog odbora Sopot raspravljalo je o očitovanju Zagrebačkog Holdinga Podružnice Čistoće u predmetu: očitovanje na Vaš dopis klasa: 363-01/21-001/64 od 06.09.2021.

2. Vijeće Mjesnog odbora Sopot smatra da je došlo do nesporazuma oko terminologije riječi „kontejnter“ i „kanta“, te predlaže korištenje manjih kanti u smetlarnicima.

3. Vijeće Mjesnog odbora Sopot moli Vijeće Gradske četvrti Novi Zagreb-istok da preuzme predmet i adresira ga na ispravnu adresu.

4. Ovaj zaključak dostavlja se Gradskoj četvrti Novi Zagreb-istok i Zagrebačkom Holdingu Podružnici Čistoća.

Ad. 8. Pitanja, prijedlozi i obavijesti
Povodom upita građana o postavljanju staze od nebodera na adresi Turinina 4 prema Sparu u Pičmanovoj ulici, Vijeće mjesnog odbora Sopot ističe kako je, zbog neposredne blizine trotoara i visoke cijene postavljanja staze, protiv smanjenja zelene površine.
Povodom upita građana o nedostatku rampe za invalide kod Osnovne škole Ivo Andrić, Vijeće mjesnog odbora Sopot obavijestiti će ravnateljicu škole o situaciji i apelirati na pravovremeno iznošenje metalne rampe ili izgradnju betonske.
Predsjednik zaključuje sjednicu u 19:40 sati.
Zapisnik napisala: Ramona Antić
KLASA: 026-02/20-002/1958
URBROJ: 251-06-11-906-21-2
Predsjednik
Vijeća Mjesnog odbora
Sopot
Danijel Ljuboja
